**กิตติกรรมประกาศ**

การวิจัยและการทำโครงงานเรื่อง เว็บแอปพลิเคชันศูนย์กลางการซื้อขายสุนัขสายพันธุ์แท้ไม่อาจสำเร็จลุล่วงไปได้ถ้าขาดความกรุณาอย่างยิ่งจากอาจารย์ เกียรติกุล สุขสมสถาน   
ซึ่งเป็นอาจารย์ที่ปรึกษาที่ได้ให้แนวคิดที่ดี ให้คำแนะนำที่มีประโยชน์ต่อผู้วิจัยด้วยความเอาใจใส่อย่างสม่ำเสมอ ตลอดจนตรวจสอบ และแก้ไขข้อบกพร่องต่างๆ ของงานวิจัยในครั้งนี้ตลอดระยะเวลาในการวิจัย และคณะกรรมการทุกท่านที่ได้ให้คำแนะนำที่มีประโยชน์เป็นอย่างยิ่งต่อการวิจัยจนกระทั่งการวิจัยด้วยตนเองชิ้นนี้สำเร็จลุล่วงไปได้ด้วยดี ทางคณะผู้วิจัยขอกราบขอบพระคุณเป็นอย่างสูงไว้ ณ ที่นี้

ขอกราบขอบพระคุณ อาจารย์ประจำคณะเทคโนโลยีสารสนเทศและการสื่อสารของมหาวิทยาลัยพะเยาทุกๆ ท่าน ที่มีความกรุณาให้คำแนะนำ และช่วยหลือจนทำให้การวิจัยครั้งนี้เสร็จสมบูรณ์และมีประโยชน์

ขอกราบขอบพระคุณ คุณพ่อ คุณแม่ และครอบครัวเป็นอย่างสูงที่คอยให้กำลังใจ ตลอดจนให้คำแนะนำต่าง ๆ ที่มีประโยชน์ต่อผู้วิจัยมาโดยตลอด

ขอขอบคุณเพื่อน ๆ ทุกคนที่คอยช่วยเหลือ และให้คำแนะนำที่มีประโยชน์ต่อผู้วิจัยเป็นอย่างมาก จึงทำให้งานวิจัยเสร็จสมบูรณ์

สุดท้ายนี้ ประโยชน์ที่พึงมีจากวิจัยฉบับนี้เป็นผลมาจากคำแนะนำ คำปรึกษาที่มีประโยชน์ของทุก ๆ ท่านที่ได้กล่าวมาข้างต้นนี้ คณะผู้วิจัยรู้สึกซาบซึ้งเป็นอย่างยิ่ง จึงใคร่ขอกราบขอบพระคุณเป็นอย่างสูงไว้ ณ โอกาสนี้

ชุดา แสดรัมย์, วสันต์ ขุมทอง